รัฐมนตรีว่าการกระทรวงมหาดไทย สั่งการทุกจังหวัดให้ทำความเข้าใจประชาชนให้ยึดความสงบเรียบร้อยของบ้านเมือง
รัฐมนตรีว่าการกระทรวงมหาดไทย สั่งการทุกจังหวัดให้ทำความเข้าใจประชาชนให้ยึดความสงบเรียบร้อยของบ้านเมืองพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงกรณีที่มีความเคลื่อนไหวของกลุ่มผู้ชุมนุมทั้งสนับสนุนและคัดค้านการยกเลิกใช้ 3 สารเคมีทางการเกษตร ว่า ได้สั่งการให้ทุกจังหวัดทั่วประเทศชี้แจงทำความเข้าใจกับประชาชน โดยให้ยึดความสงบเรียบร้อยเป็นหลัก และเพื่อให้ทุกคนรอมติของคณะกรรมการพิจารณาสารเคมีที่จะมีมติออกมานายสนธิรัตน์ สนธิจิรวงศ์ รัฐมนตรีว่าการกระทรวงพลังงาน กล่าวถึงกรณีที่มีความเคลื่อนไหวของกลุ่มผู้ชุมนุมทั้งสนับสนุนและคัดค้านการยกเลิกใช้ 3 สารเคมีทางการเกษตรว่า ส่วนตัวมองเป็นเรื่องปกติของทุกรัฐบาลที่จะมีกลุ่มการเคลื่อนไหว ซึ่งรัฐบาลมีหน้าที่แก้ไขปัญหาโดยที่ทุกอย่างจะต้องเป็นไปตามเหตุผลและมติของคณะกรรมการพิจารณาสารเคมีที่จะออกมา